b"\n_START_ARTICLE_\nSant Valent\xc3\xad d'Aguilar de Segarra\n_START_SECTION_\nDescripci\xc3\xb3\n_START_PARAGRAPH_\n\xc3\x89s un petit temple de planta rectangular sense absis. A la fa\xc3\xa7ana de ponent hi trobem un campanar d'espadanya i la porta d'entrada, que data del 1630. L'edifici \xc3\xa9s d'estil g\xc3\xb2tic, per\xc3\xb2 conserva encara reminisc\xc3\xa8ncies del rom\xc3\xa0nic. Aquesta capella ha estat restaurada recentment (1978) pel seu propietari, l'amo del mas de Can Tinet.\n_START_SECTION_\nHist\xc3\xb2ria\n_START_PARAGRAPH_\nConstru\xc3\xafda segurament els darrers anys del segle XIII o els primers del XIV, la capella de Sant Valent\xc3\xad nasqu\xc3\xa9 ja com a sufrag\xc3\xa0nia de la parr\xc3\xb2quia de Sant Miquel de Castellar, de la qual continua com a agregada. El 1630 es remodel\xc3\xa0 l'edifici, i d'aquest any \xc3\xa9s la porta d'entrada, tal com llegim a la gran llinda de pedra. L'any 1978, despr\xc3\xa9s de la restauraci\xc3\xb3, fou consagrada novament pel Bisbe de Vic, Ramon Masnou i Buixeda."